

Noi proteste de amploare au loc, duminică, împotriva guvernării, atât în Capitală cât și în restul țării.



La Cluj, aproximativ 15.000 de persoane s-au prezentat la protest. Manifestanții au pornit în marș, de pe Bulevardul Eroilor, până la Iulius Mall, urmând să revină înapoi în centru, pe Bulevardul Nicolae Titulescu.



Deși inițial erau aproximativ 5.000 de oameni, în timpul marșului s-au strâns aproximativ 15.000 de persoane.



Protestatarii au vopsit și un vas de WC complet în roșu, apoi l-au amplasat în fața sediului PSD Cluj. ”Cadoul” a fost apoi purtat prin tot Clujul, pe traseul urmat de manifestanți.







